สภาผู้แทนราษฎร เตรียมพิจารณาร่างพระราชบัญญัติโอนงบประมาณรายจ่าย พ.ศ..... ซึ่งคณะรัฐมนตรีเป็นผู้เสนอ วงเงินกว่า 88,000 ล้านบาท
สภาผู้แทนราษฎร เตรียมพิจารณาร่างพระราชบัญญัติโอนงบประมาณรายจ่าย พ.ศ..... ซึ่งคณะรัฐมนตรีเป็นผู้เสนอ วงเงินกว่า 88,000 ล้านบาท เพื่อโอนงบประมาณรายจ่ายปี 2563 จากหน่วยงานต่าง ๆ ตั้งเป็นงบกลางกรณีที่มีเหตุฉุกเฉินหรือจำเป็นเพื่อนำไปใช้สนับสนุนในการแก้ไขปัญหาและเยียวยาผู้ได้รับผลกระทบจากโรคโควิด -19 รวมถึงกรณีฉุกเฉินหรือจำเป็นอื่น           การประชุมสภาผู้แทนราษฎร เป็นพิเศษ เวลา 09.30 น. วันนี้(4 มิ.ย.63) วาระสำคัญ คือพิจารณาร่างพระราชบัญญัติโอนงบประมาณรายจ่าย พ.ศ.... ที่คณะรัฐมนตรีเป็นผู้เสนอ โดยสาระสำคัญให้โอนงบประมาณรายจ่ายประจำปีงบประมาณ 2563 ของหน่วยงานต่าง ๆ บางรายการไปตั้งเป็นงบประมาณรายจ่ายงบกลาง รายการสำรองจ่ายเพื่อกรณีฉุกเฉินหรือจำเป็น จำนวนกว่า 88,000 ล้านบาท (88,452,597,900 บาท) เนื่องจากการแพร่ระบาดของโรคโควิด -19 ขยายวงกว้างทั่วประเทศ แม้รัฐบาลจะควบคุมจำนวนผู้ติดเชื้อได้ แต่ยังไม่สามารถคาดการณ์จำนวนผู้ติดเชื้อใหม่ที่อาจเพิ่มขึ้นในอนาคตหลังการผ่อนคลายมาตรการควบคุมโรคของรัฐบาล ซึ่งการระบาดของโรคโควิด -19 ถือเป็นพิบัติภัยสาธารณะร้ายแรงส่งผลกระทบต่อประชาชนและระบบเศรษฐกิจโดยรวม รัฐบาลจึงมีภารกิจเร่งด่วนในการแก้ปัญหาบรรเทาและเยียวยาความเสียหายแก่ประชาชน สังคม และระบบเศรษฐกิจ ที่ผ่านมารัฐบาลได้ใช้จ่ายงบกลางเพื่อแก้ปัยหาดังกล่าวจนส่งผลกระทบต่องบกลางรายการสำรองจ่ายเพื่อกรณีฉุกเฉินหรือจำเป็น ที่ตั้งไว้ 96,000 ล้านบาท มีไม่เพียงพอ รวมทั้งอาจมีเหตุฉุกเฉินจำเป็นจากสถานการณ์ภัยแล้งหรือสาธารณภัยอื่นที่อาจเกิดขึ้นในช่วงเวลาที่เหลือของปีงบประมาณ 2563 จึงจำเป็นต้องโอนงบประมาณรายจ่ายที่หน่วยรับงบประมาณต่าง ๆ ได้รับการจัดสรรตามพระราชบัญญัติงบประมาณรายจ่ายประจำปี 2563 ไปตั้งเป็นงบประมาณรายจ่ายกลางกรณีฉุกเฉินหรือจำเป็น เพื่อนำไปใช้จ่ายสนับสนุนในการแก้ไขปัญหาและเยียวยาผู้ได้รับผลกระทบจากการระบาดของโรคโควิด -19 รวมถึงกรณีที่มีเหตุฉุกเฉินหรือจำเป็นอื่น           สำหรับรายละเอียดที่แต่ละหน่วยงานได้มีการโอนงบประมาณ 2563 คืนรัฐบาลเพื่อตั้งเป็นงบกลางไว้สำหรับแก้ไขปัญหาโรคโควิด -19 โดยเรียงตามลำดับกระทรวงที่โอนงบคืนสูงที่สุด คือ 1. กระทรวงกลาโหม จำนวน 17,700 ล้านบาท 2. กระทรวงศึกษาธิการ จำนวน 4,746 ล้านบาท 3.กระทรวงคมนาคม จำนวน 3,427 ล้านบาท 4. กระทรวงมหาดไทย จำนวน 2,057 ล้านบาท 5. กระทรวงสาธารณสุข จำนวน 1,356 ล้านบาท 6.กระทรวงการอุดมศึกษา วิทยาศาสตร์ วิจัย และนวัตกรรม จำนวน 1,254 ล้านบาท 7. กระทรวงเกษตรและสหกรณ์ จำนวน 1,153 ล้านบาท, 8.สำนักนายรัฐมนตรี จำนวน 1,065 ล้านบาท 9. กระทรวงการคลัง จำนวน 778 ล้านบาท 10. กระทรวงดิจิทัลเพื่อเศรษฐกิจและสังคม จำนวน 641 ล้านบาท 11.กระทรวงทรัพยากรธรรมชาติและสิ่งแวดล้อม จำนวน 571 ล้านบาท และ12.กระทรวงพัฒนาสังคมและความมั่นคงของมนุษย์ รวม 506 ล้านบาทส่งจาก iPhone ของฉัน